Kitöltési útmutató az

**5077** (C.A.C.) állományok bejelentéséhez

**A nyomtatvány az új – korábban még nem regisztrált növényállományok - bejelentésekhez használható.**

***A bejelentő adatai***

Kincstári (MÁK) reg. szám

Ha rendelkezik a Magyar Államkincstár (korábban az MVH) által kiadott regisztrációs számmal, kérem itt tüntesse fel. Amennyiben Ön nem ügyfele a Kincstárnak és ilyen regisztrációs száma nincs, hagyja üresen.

***Növényállomány helye***

Az A, B és C betűvel jelölt területek részletes adatait itt tüntesse fel. A ' Növényállomány adatai' táblázat 1. számú, ('Ter. jele') oszlopában az itt szereplő betűjellel hivatkozva adhatja meg az adott növényállomány / kijelölt fa helyét.

*Példa:*

Pl.: A bejelentendő ültetvények az alábbiak szerint helyezkednek el:

Kosd, 0124/5 hrsz.

Terület jele: **'A**'

Rád, 0255/35 hrsz.

Terület jele: **'C**'

Kosd, 0550/11

Terület jele: **'B**'

Kosd, 0550/12

Terület jele: **'B**'

Kosd, 0548/3

Terület jele: **'B**'

Az egyes területeket a táblázatban ekkor így adja meg:

|  |  |  |  |  |  |
| --- | --- | --- | --- | --- | --- |
| ***A*** *jelű összefüggő terület* |  | ***B*** *jelű összefüggő terület* |  | ***C*** *jelű összefüggő terület* |  |
| *Település* | *Hrsz.* | *Település* | *Hrsz.* | *Település* | *Hrsz.* |
| *Kosd* | *0124/5* | *Kosd* | *0550/11* | *Rád* | *0255/35* |
|  |  | *Kosd* | *0550/12* |  |  |
|  |  | *Kosd* | *0548/3* |  |  |
|  |  |  |  |  |  |
| *Kapcsolattartó neve* | *Tel.Száma:* | *Kapcsolattartó neve* | *Tel.Száma:* | *Kapcsolattartó neve* | *Tel.Száma:* |
|  |  |  |  |  |  |

Területek adatai

A bejelentett növényállományok helyét ebben a táblázatban adhatja meg. A nyomtatványon 3 db, több részterületből (hrsz-ből) álló területet (kertet) sorolhat fel. Fontos, hogy az egyes kertek ('A', 'B', 'C' ) **egyenként összefüggő területeket alkossanak!** Az egymással nem határos hrsz-ekből álló területet külön kertnek tüntesse fel! Ha több területe van, ezért a nyomtatványon található táblázat szűkösnek bizonyul, azonos formában és tartalommal pótlapon vehet fel több kertet.

Kapcsolattartó neve:

Amennyiben a kijelölt ültetvény nem az Ön környezetében van, vagy egyéb okból az ültetvényt nem Ön fogja szemlére bemutatni, itt megadhatja a kapcsolattartó nevét, telefonszámát.

***A növényállomány adatai***

|  |  |  |
| --- | --- | --- |
| **Oszlop neve** | **Kitöltési segédlet** | **Kötelezően kitöltendő** |
| **Ter. jele** | A NÖVÉNYÁLLOMÁNY HELYE táblázatban szereplő A, B vagy C jelű egybefüggő terület betűjele. | igen |
| **Ült. típusa** | Magtermő (MAG); Szemzőhajtás – oltócsap termő (SZHT), Gyökérnemes (GYN), Alanytermő (ALANY) | igen |
| Tábla | A tábla jele vagy száma (ha van ilyen) | nem |
| Sor | A szaporításra kijelölt növény/ek az ültetvény melyik sorában találhatók.  | (MAG és SZHT ültetvények esetén) |
| Tól…ig  | A növények helye a soron belül. A fánként jelentendő (MAG és SZHT) ültetvények esetén töltendő ki | (MAG és SZHT ültetvények esetén) |
| **Faj** |  | igen |
| **Fajta (klón)** |  | igen |
| Szig. száma | Ha ismeri az ültetési anyag vásárlásakor kapott származási igazolvány számát, itt tüntesse fel. Kitöltése nem kötelező, de javasolt. | nem |
| Telepítés éve / féléve | Az ültetvény telepítésének ideje. Kitöltése nem kötelező, de javasolt. | nem |
| **Tőszám (db)**  | A fánként nyilvántartott (MAG, SZHT) ültetvény típus esetén kitöltése kötelező. | (MAG és SZHT ültetvények esetén) |
| **Terület (ha)** | Az állományként nyilvántartott (GYN, ALANY) ültetvények esetén a bejelentendő (szemlézendő) állomány nagyságát írja be. A MAG és SZHT ültetvényeknél az ültetvény teljes területét (a szemlét csak a bejelentett tőszámra végezzük el). | igen |

A bejelentés dátum és aláírás nélkül érvénytelen!